APROBACIÓN DEFINITVIA DO REGULAMENTO DE CREACIÓN E FUNCIONAMENTO DO REXISTRO ELECTRÓNICO MUNICIPAL.
ADMINISTRACIÓN LOCAL — Municipal — Oia (Ordenanzas e Regulamentos, 26/10/2015)

Aprobado inicialmente polo Pleno deste Concello en sesión ordinaria do pasado 30.07.2015 REGULAMENTO DE CREACIÓN E FUNCIONAMENTO DO REXISTRO ELECTRÓNICO MUNICIPAL, exposto ao público, por prazo de 30 días hábiles, a través de anuncio publicado no BOP nº 168 de 01.09.2015, sen que foran formuladas alegacións, durante o prazo de publicidade que rematou o día 06.10.2015, en cumprimento das previsións do artigo 65.2 da Lei 7/85 por remisión expresa do artigo 70.2 do mesmo texto legal, procédese á publicación do texto íntegro do Regulamento, co fin de que entre en vigor, unha vez transcorridos 15 días desde a publicación do presente anuncio. Contra o acordo de aprobación definitiva poderá interpoñerse recurso contencioso-administrativo ante a Sala do contencioso-administrativo do TSXª Galicia, no prazo de dous meses contados a partir da publicación deste acordo no BOP: O obxecto da presente Ordenanza é a creación e regulación do Rexistro Electrónico, do Concello de Oia, de conformidade co establecido nos artigos 24.3 e 25 da Lei 11/2007, de 22 de xuño, de Acceso electrónico dos Cidadáns aos Servizos Públicos. O Rexistro Electrónico ten carácter auxiliar respecto ao Rexistro Xeral do Concello. A presentación de solicitudes, escritos e/ou comunicacións no Rexistro Electrónico terá os mesmos efectos que a presentación efectuada no Rexistro físico do órgano administrativo ao que se dirixan. A presente Ordenanza Municipal aplicaráse a todos os órganos e unidades administrativas das distintas Áreas do Concello de Oia. O órgano ou unidade responsable da xestión do rexistro electrónico é a Secretaría municipal O acceso ao Rexistro Electrónico realizarase a través da Sede Electrónica do Concello de Oia situada na seguinte dirección URL: www.concellodeoia.es De conformidade co artigo 13.2 da lei 11/2007, de 22 de xuño, de Acceso Electrónico dos cidadáns aos Servizos Públicos, os cidadáns interesados en realizar a presentación de solicitudes no rexistro electrónico poderán utilizar algún dos sistemas de identificación electrónica: a) En todo caso, os sistemas de firma electrónica incorporados ao Documento Nacional de Identidade, para persoas físicas. b) Sistemas de firma electrónica avanzada baseados en certificados electrónicos recoñecidos.[1] c) Outros sistemas de identificación electrónica, como a utilización de claves concertadas nun rexistro previo como usuario, a achega de información coñecida por ambas partes ou outros sistemas non criptográficos, nos termos e condicións que en cada caso se determinen. O Rexistro Electrónico estará habilitado unicamente para a presentación de solicitudes, escritos e comunicacións respecto dos trámites e procedementos que se relacionen na sede electrónica. Os demáis escritos carecerán de efectos xurídicos e non se terán por presentados, comunicándose ao interesado a devandita circunstancia, por si considera oportuno utilizar calquera das formas de presentación de escritos ante o Concello que prevé o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común. — Os rexistros electrónicos permitirán a presentación de solicitudes, escritos e comunicacións todos os días do ano durante as vinte e catro horas do día. — O Rexistro Electrónico rexerase pola data e hora oficial da Sede Electrónica. O Rexistro Electrónico emitirá automáticamente un recibo consistente nunha copia autenticada da solicitude, escrito ou comunicación incluíndo a hora e data de presentación e o número de entrada de rexistro. A Administración Municipal poderá rexeitar aqueles documentos electrónicos que se presenten nas seguintes circunstancias: a) Que conteñan código malicioso ou un dispositivo susceptible de afectar á integridade ou a seguridade do sistema. b) No caso de utilización de documentos normalizados, cando non se cumprimenten os campos requeridos como obrigatorios ou cando teña incongruencias ou omisións que impidan o seu tratamento. Nestes casos, informarase diso ao remitente do documento, con indicación dos motivos do rexeitamento así como, sempre que fora posible, dos medios de corrección de tales deficiencias. Cando o interesado o solicite, remitirase xustificación do intento de presentación, que incluirá as circunstancias do rexeitamento. O Rexistro Electrónico do Concello de Oia rexerase, a efectos de cómputo de prazos, vinculantes tanto para os interesados como para as Administracións Públicas, pola data e a hora oficial da Sede Electrónica, que contará coas medidas de seguridade necesarias para garantir a súa integridade e figurar visible. O Rexistro Electrónico estará a disposición dos seus usuarios as vinte e catro horas do día, todos os días do ano, excepto as interrupcións que sexan necesarias por razóns técnicas. Aos efectos de cómputo de prazo fixado en días hábiles ou naturais, e no que se refire a cumprimento de prazos polos interesados, haberá que estar ao seguinte: — A entrada de solicitudes, escritos e/ou comunicacións recibidas en días inhábiles entenderanse efectuadas na primeira hora do primeiro día hábil seguinte. — Non se dará saída, a través do Rexistro Electrónico, a ningún escrito ou comunicación en día inhábil. — Considéranse días inhábiles, a efectos do Rexistro Electrónico da Administración Municipal, os establecidos como días festivos no calendario oficial de festas laborais do Estado, da Comunidade Autónoma e de festas locais deste Municipio. A estes efectos, poderase consultar o calendario publicado na Sede Electrónica. O inicio do cómputo dos prazos que haxan de cumprir os órganos administrativos e entidades de dereito público virá determinado pola data e hora de presentación no propio rexistro ou, no caso previsto no apartado 2. b do artigo 24 da Lei 11/2007, de 22 de xuño, de Acceso Electrónico dos Cidadáns aos Servizos Públicos, pola data e hora de entrada no rexistro do destinatario. En todo caso, a data efectiva de inicio do cómputo de prazos deberá ser comunicada a quen presentou o escrito, solicitude ou comunicación. Habilítase á Alcaldía Presidencia, para adoptar acordos de desenvolvemento das medidas técnicas e administrativas necesarias para a posta en marcha e posterior funcionamento do Rexistro, co obxecto de adaptar as previsións desta Ordenanza ás innovacións tecnolóxicas. Esta Ordenanza apróbase en exercizo da potestade de auto-organización municipal recoñecida no artigo 4 da Lei 7/1985, de 2 de abril, de Bases de Réxime Local, da potestade de desenrolo regulamentario e, en virtude do que dispoñen os artigos 38 e 45.1 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, e en concreto os artigos 24.3 e 25 da Lei 11/2007, de 22 de xuño, de Acceso electrónico dos Cidadáns aos Servizos Públicos. Ao mesmo tempo, coa creación do Rexistro Electrónico e a normalización do seu uso, o Concello de Oia de conformidade co disposto no artigo 70 bis.3 da Lei 7/1985, impulsa a utilización interactiva das tecnoloxías da información e a comunicación como medio para facilitar a participación e comunicación cos cidadáns e para a presentación de documentos e a realización de trámites administrativos. En especial, terase que actuar de conformidade co artigo 18.4 da Constitución; a Lei Orgánica 15/1999, de 13 de decembro, de Protección de Datos de Carácter Persoal; a Lei 11/2007, de 22 de xuño, de Acceso Electrónico dos Cidadáns aos Servizos Públicos; a Lei 59/2003, de 19 de decembro, de Sinatura Electrónica así como o resto de normativa aplicable en vigor. A presente Ordenanza, con redacción definitiva aprobada polo Pleno do Concello en sesión celebrada con data 30.07.2015, publicarase no Boletín Oficial de Pontevedra, mediante anuncio de exposición ao público por prazo de 30 días, e non entrará en vigor ata a publicación do seu texto íntegro no BOP, despois da exposición pública sen alegacións ou ben trala resolución das alegacións que poidan formularse, unha vez transcorrido o prazo previsto no artigo 65.2 da Lei 7/1985, de 2 de abril, Reguladora das Bases do Réxime Local, permanecendo en vigor ata a súa modificación ou derogación expresa. [1] As Administracións Públicas deberán admitir todos os certificados recoñecidos incluídos na "Lista de confianza de prestadores de servizos de certificación" (TSL) establecidos en España, publicada na sede electrónica do Ministerio de Industria, Enerxía e Turismo A presente ordenanza, trala súa aprobación definitiva, resulta impugnable unicamente no contencioso-administrativo, no prazo de 2 meses, a partir da súa entrada en vigor. En Oia, a 8 de outubro de 2015.—A Alcaldesa, Rosa Otero Carballa.